कपड़े उतरवाकर युवक को बेल्ट से पीटा जा रहा; लखनऊ के फ्लैट में रिकॉर्ड किया
Atiq Ahmed Son Asad Lucknow Flat Viral Video. Follow Uttar Pradesh Umesh Pal Murder Case Latest News, Photos And Headlines On Dainik Bhaskar. अतीक अहमद का बेटा और गुलाम मुठभेड़ में ढेर
माफिया अतीक के बेटे असद के फोन से उसकी करतूतों के वीडियो लगातार सामने आ रहे हैं। सोमवार को भी एक वीडियो सामने आया। इसमें वह एक फ्लैट में दो-तीन अन्य लोगों के साथ एक युवक की बेल्ट से पिटाई करता दिख रहा है। युवक के शरीर से कपड़े उतरे हुए हैं। बता दें कि असद 14 अप्रैल को झांसी में एनकाउंटर में मारा गया था।
यह वीडियो असद के लखनऊ स्थित फ्लैट का बताया जा रहा है। कहा जा रहा है कि घटना 19 जनवरी 2021 की है। तब असद लखनऊ में रहकर पढ़ाई करता था। यह भी बताया जा रहा है कि वीडियो असद के फोन से ही बनाया गया है। एनकाउंटर के बाद असद का फोन STF के कब्जे में है। सूत्रों के मुताबिक वीडियो STF ने ही जारी किया है। हालांकि दैनिक भास्कर इस वीडियो की पुष्टि नहीं करता है।
इंस्पेक्टर धूमनगंज (प्रयागराज) राजेश कुमार मौर्य का कहना है कि असद के तमाम वीडियो सोशल मीडिया पर वायरल हो रहे हैं। जांच एजेंसियां हर एंगल से मामले की जांच कर रही हैं। जो युवक पिट रहा है, उसका पता लगाया जाएगा।
हाथ में बेल्ट लेकर खड़ा दिख रहा असद
मारपीट के वायरल वीडियो में देखा जा सकता है कि असद अपने हाथ में बेल्ट लेकर खड़ा हुआ है। उसके साथी जमीन पर बैठे युवक को पीट रहे हैं। इसी बीच पीड़ित युवक पैंट पहनने की कोशिश करता है। इसी बीच असद एक युवक के साथ कमरे से बाहर चला जाता है। फिर कुछ देर बाद वापस आ जाता है।
वहीं, कमरे में मौजूद उसका साथी पीड़ित युवक को लात से मारता है और उसकी पैंट खींच लेता है। असद के अलावा अतीक के दूसरे नंबर के बेटे अली का साथी सैफ माया भी इस वीडियो में दिख रहा है।
असद पढ़ाई करने विदेश जाना चाहता था, लेकिन पासपोर्ट क्लियर नहीं हुआ
असद ने लखनऊ के एक नामी कॉलेज से 12वीं की परीक्षा पास की थी। वह पढ़ाई में ठीक था। उसने आगे कानून की पढ़ाई करने का फैसला किया था। इसके लिए वह विदेश जाना चाहता था, लेकिन पिता अतीक अहमद, चाचा अशरफ और उसके दोनों बड़े भाइयों के आपराधिक रिकॉर्ड के चलते उसका पासपोर्ट क्लियर नहीं हो सका था।
दोस्त छोटे सांसद के नाम से पुकारते थे
स्कूल टाइम से ही असद अपने पिता अतीक अहमद के नक्शेकदम पर चल रहा था। अतीक अहमद पांच बार प्रयागराज के शहर पश्चिमी से विधायक रहने के बाद साल 2004 में फूलपुर संसदीय क्षेत्र से अपना दल से सांसद बना था। इसके बाद से लोग उसे 'सांसद जी' कहने लगे थे। इसके बाद लोग असद को अतीक के उत्तराधिकारी के रूप में देखते थे। इसीलिए उसके गिरोह के लोग उसे 'छोटे सांसद' के नाम से बुलाने लगे थे।
रविवार को बरेली जेल से असद का वीडियो सामने आया था
रविवार को ही असद का एक और वीडियो सामने आया था। इसमें वह चाचा अशरफ से मुलाकात के लिए 11 फरवरी को गुड्डू मुस्लिम के साथ बरेली सेंट्रल जेल पहुंचा था। इस मुलाकात के 13 दिन बाद 24 फरवरी को प्रयागराज में उमेश पाल की हत्या कर दी गई थी।
दावा किया जा रहा है कि जेल के CCTV में उमेश हत्याकांड में शामिल 6 आरोपी नजर आ रहे हैं, जो अशरफ से मिले थे और मर्डर का प्लान बनाया था। इस दिन 9 लोगों ने अतीक के भाई अशरफ से मुलाकात की थी। मामले में बरेली के SSP प्रभाकर चौधरी का कहना है, फुटेज फोरेंसिक जांच के लिए भेजा जा चुका है।
उमेश मर्डर केस में 9 आरोपी थे, 4 का एनकाउंटर और 2 की हत्या
उमेश मर्डर केस में अतीक अहमद, अशरफ, शाइस्ता, अतीक के दो बेटे, गुड्‌डू मुस्लिम, गुलाम समेत 9 अन्य के खिलाफ रिपोर्ट दर्ज कराई गई थी। असद, अरबाज, विजय उर्फ उस्मान चौधरी और गुलाम मोहम्मद का एनकाउंटर किया जा चुका है। अतीक और अशरफ की 15 अप्रैल को प्रयागराज में हत्या कर दी गई थी।
बरेली जेल में अशरफ को VIP ट्रीटमेंट, मुलाकातियों का रिकॉर्ड नहीं
अतीक-अशरफ मर्डर केस से जुड़ी खबरें पढ़िए...
असद के जनाजे से...अतीक की मौत तक के 12 घंटे, बेटे की कब्र से 3KM दूर हुई हत्या, गोली लगने के 3 सेकेंड पहले माफिया ने बोले 6 शब्द
धूमनगंज थाने में पूछताछ के बाद 15 अप्रैल की रात पुलिस अतीक-अशरफ को अस्पताल में मेडिकल टेस्ट के लिए ले जा रही थी। जैसे ही दोनों माफिया ब्रदर्स अस्पताल के नजदीक पहुंचे, मीडिया ने उन्हें घेर लिया। अतीक से सवाल पूछा गया- आप बेटे के जनाजे में नहीं गए? अतीक बोला- नहीं ले गए तो नहीं गए। अतीक के मुंह से निकले ये 6 शब्द उसकी जिंदगी के आखिरी लफ्ज बनकर रह गए।
असद के जनाजे से लेकर अतीक की हत्या के बीच गुजरे 12 घंटे किसी इत्तेफाक से कम नहीं थे। अतीक जीते-जी अपने बेटे को दफन होते भले ही न देख पाया हो, लेकिन मरते-मरते उसकी जुबान पर बेटे का ही जिक्र आया। पढ़ें पूरी खबर...
अतीक-अशरफ की हत्या का सीन रिक्रिएट, प्रयागराज के कॉल्विन हॉस्पिटल पहुंची SIT
प्रयागराज के कॉल्विन हॉस्पिटल में गुरुवार दोपहर SIT ने माफिया अतीक अहमद और अशरफ की हत्या का सीन रिक्रिएट किया। यहां दो युवकों को अतीक और अशरफ बनाकर लाया गया। उन्हें जिस तरह मीडियाकर्मी बनकर आए शूटर्स ने गोली मारी थी, ठीक वैसा ही सीन दोहराया गया। इसके बाद अतीक और अशरफ बने युवक जमीन पर गिर गए और जमीन पर तड़पने लगते हैं। सीन रिक्रिएट करने से वारदात के हालात समझने में मदद मिलेगी। पढ़ें पूरी खबर...